উপভোগ কৰক আপোনাৰ যাত্ৰা! গুৱাহাটীৰ পৰা হাফলঙলৈ চলিল 'ভিষ্টাড'ম' ৰে'ল, হাফলঙৰ এইসমূহ পৰ্যটনস্থলীলৈ গৈছেনে?
উপভোগ কৰক আপোনাৰ যাত্ৰা! গুৱাহাটীৰ পৰা হাফলঙলৈ চলিল 'ভিষ্টাড'ম' ৰে'ল, হাফলঙৰ এইসমূহ পৰ্যটনস্থলীলৈ গৈছেনে?
৩৬০ ডিগ্ৰী দৃষ্টিকোণেৰে পৰ্যটকে উপভোগ কৰিব পাৰিব মায়াময় প্ৰকৃতিৰ ৰাণী ডিমা-হাচাওৰ সৌন্দৰ্য!
৩৬০ ডিগ্ৰী দৃষ্টিকোণেৰে পৰ্যটকে উপভোগ কৰিব পাৰিব মায়াময় প্ৰকৃতিৰ ৰাণী ডিমা-হাচাওৰ সৌন্দৰ্য!
Share this:
ৰে'লখনৰ ওপৰ ভাগৰ লগতে কাষৰ সকলো দেৱাল কাঁছৰে নিৰ্মিত হোৱা হেতুকে পাহাৰ,নদী সকলো হেঁপাহ নপলোৱাকৈ চাই যাব পাৰিব পৰ্যটকে । উত্তৰ পূবত প্ৰথমবাৰলৈ চলা এই ভিষ্টাড'মক লৈ আশাবাদী ৰাজ্য চৰকাৰৰ পৰ্যটন মন্ত্ৰী বিমল বৰা । শনিবাৰে এই বিশেষ ৰে'লখনৰ যাত্ৰাৰ শুভাৰম্ভ কৰি এইদৰে কয় মন্ত্ৰী গৰাকীয়ে, "এইখন অসমত সকলো আছে । প্ৰকৃতিয়ে আমাক সকলো দিছে । প্ৰকৃতিৰ ৰাণী ডিমা হাচাও অসমৰ পৰ্যটনস্থলী সমূহৰ ভিতৰত অন্যতম । পৰ্যটক যাব, কিন্তু পৰ্যটকক আদৰাৰ পৰিৱেশ এটা থাকিব লাগিব হাফলঙত । হাফলংবাসীয়ে অতিথি দেৱা ভৱ বাক্যশাৰী সৰোগত কৰি আদৰি ল'ব লাগিব পৰ্যটকসকলক । দুৰ্বৃত্তই গুলীচালনা আৰু ট্ৰাক জ্বলাই দিয়াৰ দৰে একোটা নেতিবাচক ঘটনাই বহু ইতিবাচক কথাৰ তল পেলাই দিয়ে । বৃহস্পতিবাৰে ঘটা ঘটনাটোৱে ভিষ্টা ড'ম ৰে'ল সেৱাৰ এই ইতিবাচক যাত্ৰাত অলপ হলেও প্ৰভাৱ পেলালে । ভৱিষ্যতে এনে নহওক । শান্তিয়েহে প্ৰগতি আনিব, পৰ্যটনে পাব শান্তিৰ মাজতে বিশেষ মাত্ৰা ।"
ইফালে ডিমা হাচাও স্বায়ত্ত শাসিত পৰিষদৰ মুখ্য কাৰ্যবাহী দেৱলাল গাৰ্লোচা অনুষ্ঠানত উপস্থিত থাকি ৰে'ল যাত্ৰীক উদ্দেশ্যি ক'লে এইদৰে, "আমি নিজক সলনি কৰিব লাগিব । বাহিৰৰ দেশবোৰৰ ৰে'লবোৰৰ পৰিস্কাৰ পৰিচ্চনতাৰ পৰা আমি শিকিব লাগিব । ৰে'লখনত সকলো সুবিধা দিয়া হৈছে, যাত্ৰীৰ দায়িত্ব হ'ব ৰে'লখনক নিজৰ বুলি ভাবি পৰিস্কাৰ কৰি ৰখা।"
পৰ্যটকক কিদৰে আকৰ্ষিত কৰে হাফলঙে?
হাফলং হ্ৰদ : প্ৰাকৃতিক এই হ্ৰদ পৰ্যটকসকলৰ মাজত খুবেই জনপ্ৰিয়। বিশেষকৈ বিভিন্ন জলক্ৰীড়াকে ধৰি এক শান্ত পৰিৱেশত হ্ৰদৰ সৌন্দৰ্য উপভোগ কৰিবলৈ পৰ্যটকসকল ইয়ালৈ আহে।
বৰাই হিলত পৰ্বতাৰোহণ : বৰাইল ৰেঞ্জত অৱস্থিত অসমৰ দ্বিতীয় উচ্চতম পাহাৰ বৰাই হিলৰ পৰা প্ৰকৃতিৰ অনুপম দৃশ্যৰাজি উপভোগ কৰিব পাৰি।
ফিয়াংপুই গীৰ্জা : হাফলঙৰ পাহাৰত অৱস্থিত এই গীৰ্জা হৈছে ডিমা হাছাও জিলাৰ আটাইতকৈ ডাঙৰ গীৰ্জা।
জাতিংগা উপত্যকা : হাফলং নগৰৰ পৰা ৯ কিলোমিটাৰ দূৰত্বত অৱস্থিত এখন সৰু গাঁও জাতিংগা। ছেপ্তেম্বৰ আৰু অক্টোবৰ মাহত হাজাৰ হাজাৰ পৰিভ্ৰমী চৰাইৰ আত্মহত্যাৰ ৰহস্যৰ বাবে বিখ্যাত এই অঞ্চলটো এটা চৰ্চাৰ কেন্দ্ৰ।
মাইবং : ১৬ শ শতিকাৰ ডিমাচা ৰাজবংশৰ বুৰঞ্জী কঢ়িওৱা মাইবং হৈছে এখন বুৰঞ্জীপ্ৰসিদ্ধ ঠাই। ডিমাচা ৰাজবংশৰ ৰাজধানী হিচাবে জনাজাত এই ঠাইত বহু ভগ্নাৱশেষ দেখা পোৱা যায়।
উপভোগ কৰক আপোনাৰ যাত্ৰা! গুৱাহাটীৰ পৰা হাফলঙলৈ চলিল 'ভিষ্টাড'ম' ৰে'ল, হাফলঙৰ এইসমূহ পৰ্যটনস্থলীলৈ গৈছেনে?
অৰুণাচলৰ মেচুকাত হঠাৎ অসুস্থ বলীউদৰ অভিনেতা সঞ্জয় দত্ত, কিয় অৰুণাচললৈ আহিছিল 'মুন্নাভাই'?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
